પાસવર્ડની પસંદગીએ સૌથી મહત્વની વાત છે, તેને ક્યારે પણ નબળો ના રાખવો. પાસવર્ડ તરીકે ક્યારેય તમારું નામ, મોબાઈલ નંબર, કે જન્મ તારીખ વગેરેનો ઉપયોગ ન કરવો. ડિક્ષનેરીમાં સહેલાઈથી મળી શકે તેમજ જલ્દીથી યાદ રાખી શકાય તેવા શબ્દોનો પણ પાસવર્ડ તરીકે ઉપયોગ ન કરવો હીતાવહ છે. પાસવર્ડ બને ત્યાં સુધી આઠ અક્ષરોનો રાખવો. પાસવર્ડને શક્ય હોય ત્યાં સુધી નંબર, સિમ્બોલ અને અક્ષરોનું મિશ્રણ આપો.